Πληροφορίες για απεργίες και μεταβολές κυκλοφορίας στο athenstransport.com/strikes

Στάσεις εργασίας έχουν εξαγγείλει οι εργαζόμενοι στα Μέσα Μαζικής Μεταφοράς της Αθήνας αυτή την εβδομάδα, προκειμένου να προχωρήσουν σε γενικές συνελεύσεις.

Την αρχή θα κάνουν οι εργαζόμενοι στα Τρόλεϊ τα οποία θα παραμείνουν ακινητοποιημένα την Τρίτη 23 Σεπτεμβρίου 2014, από τις 11:00 έως τις 16:00. Τα οχήματα θα αρχίσουν να αποσύρονται από τις 10:00 ενώ η αποκατάσταση της κυκλοφορίας αναμένεται έως τις 17:00.

Μετά από 21 μήνες χωρίς απεργίες, η ταλαιπωρία στο μετρό επιστρέφει. Στάση εργασίας στο Μετρό (γραμμές 2 και 3) θα πραγματοποιηθεί την Τετάρτη 24 Σεπτεμβρίου από τις 13:00 έως τις 17:00 τις 16:00. Κανονικά θα κινείται η γραμμή 1 του Μετρό (ΗΣΑΠ) και όλα τα υπόλοιπα μέσα.

Η στάση εργασίας γίνεται καθώς το επιχειρησιακό σωματείο εργαζομένων Σταθερών Συγκοινωνιών ΣΕΛΜΑ θα πραγματοποιήσει Γενική Συνέλευση στο Αμαξοστάσιο των Σεπολίων. Δυστυχώς το σωματείο των εργαζομένων επέλεξε για άλλη μία φορά να πραγματοποιήσει τη γενική του συνέλευση σε εργάσιμη μέρα και κατά τις ώρες αιχμής, μεγιστοποιώντας έτσι την ταλαιπωρία του επιβατικού κοινού.

Σημειώνεται ότι πρόκειται για την πρώτη στάση εργασίας στο Μετρό από τον Ιανουάριο του 2013, όταν η κυβέρνηση έθεσε το προσωπικό της ΣΤΑΣΥ σε καθεστώς πολιτικής επιστράτευσης. Η επιστράτευση ήρθη τον περασμένο Ιούλιο, μετά από 18 μήνες.

Ώρες αναχώρησης των τελευταίων συρμών μετρό πριν από τη στάση εργασίας:

Πηγή: ΣΕΛΜΑ

Πριν αφήσετε σχόλιο, παρακαλώ διαβάστε: Απεργίες στην Αθήνα – Συχνές ερωτήσεις

Το παραπάνω κείμενο παρέχεται με άδεια

Creative Commons: Αναφορά Δημιουργού – Παρόμοια Διανομή 3.0